Insa ce presupune aceasta abrogare, prin ce proceduri se face si care e riscul sa ne trezim cu o alta surpriza de genul celei de marti din partea Guvernului PSD Parerile specialistilor sunt impartite. Unii spun ca nu ar putea fi deloc abrogata, avand in vedere ca parte din prevederile ei sunt deja in vigoare. Altii spun ca acest lucru poate fi facut simplu, insa exista si un scenariu in care, stand linistiti ca o stim abrogata, sa ne trezim, de fapt, cu ea in vigoare.Primii care au prezentat o posibila problema in chestiunea abrogarii au fost cei de la News.ro, care au invocat o decizie a Curtii Constitutionale din 1995.Atunci, CCR fusese sesizata pe tema unei Legi de aprobare a unei Ordonante de Guvern din 1994, ca, iar magistratii au decis ca, odata inceputa procedura legislativa prin depunerea actului in Parlament, ordonanta nu mai poate fi modificata sau abrogata.Specialistii arata insa ca acolo era vorba de o ordonanta simpla, astfel ca nu se aplica in cazul Ordonantei Iordache. Mai mult, specialistul in drept constitutional Laura Stefan spune ca lucrurile stau destul de simplu."Stiti cum e aia cu piatra aruncata in lac de un prost pe care trebuie apoi sa munceasca trei filozofi sa o scoata? Asa si noi acum...Codul penal din 2004 (Codul Stanoiu) a fost abrogat in 2009 prin prevederile finale ale noului cod penal . Codul Stanoiu fusese publicat in MOf, dar nu a intrat in vigoare nici o zi. Sigur, normal ar fi sa-si bata dl Dragnea capul cu toate astea ca el a generat criza", scrie pe Facebook Laura Stefan Si judecatorul Cristi Danilet, fost membru CSM , arata ca ordonanta poate fi abrogata chiar daca unele prevederi au intrat deja in vigoare si altele inca nu. In schimb, Danilet atrage atentia ca exista un scenariu in care ne-am putea trezi cu ordonanta in vigoare in forma ei de acum."Nu are importanta ca unele norme din OUG sunt in vigoare si altele urmeaza sa intre in vigoare. Asadar, trebuie o noua OUG de abrogare a OUG 13 de marti noapte, dar -- si aceasta noua OUG trebuie publicata in Monitorul Oficial si depusa la Parlament pana pe 10 februarie 2017 si apoi, evident, Parlamentul sa o aprobe (caci daca o respinge, va insemna ca este mentinuta toata OUG de marti) ", scrie Cristi Danilet pe Facebook